ששת ימים תעבוד ועשית כל-מלאכתך. ויום השביעי שבת לה' אלוהיך לא-תעשה כל-מלאכה (שמות כ, ט-י  דברים ה, יג-יד) 39 מלאכות אסורות בשבת, ומסכת שבת למעשה עוסקת בביאור המלאכות האלה  אחת המלאכות היא, איסור ההוצאה מרשות לרשות. משמעות: אדם לוקח בידו דברים וחפצים ביום רגיל, והולך איתם ברחוב אל מחוז חפצו... באה התורה ואמרה לנו: אני רוצה לייחד את יום שבת ולהפרידו משאר הימים הרגילים... אני רוצה שתרגישו את הייחוד הזה בעצמכם  אתם מובילים וסוחבים (המונח המקצועי "לטלטל") חפצים ואוכל וסחורה ביום רגיל, בדרך כלל לצורכי העבודה שלכם- אך לא רק לזאת, ואני רוצה שביום שבת לא תרגישו את הרגשת "דבר יום ביומו" הזאת... אני רוצה שבשבת תרגישו חופשיים מהעבודה ומהסחורה ומהחשבונות והדאגות... תעזבו את כל זה בשבת, תרגישו חופשיים ליום אחד, חופשיים מהכל, אל תעבדו ביום שבת גם אל תחשבו על עבודה, ואתה יודע מה? גם אל תעשו דברים שמזכירים "עבודה" וסחיבה והעברה והרמה והזעה... תהיו מלכים ביום שבת, תרגישו מלכים עם עצמכם, בתוככם, זו הרגשה מיוחדת...